b'\n_START_ARTICLE_\nHNK Hasi\xc4\x87i\n_START_SECTION_\nO klubu\n_START_PARAGRAPH_\nDo 1992. godine su postojali klubovi "Mladost" iz Donjeg Hasi\xc4\x87a  i "ONK Hasi\xc4\x87" iz Gornjeg Hasi\xc4\x87a, koji zbog rata u BiH, okupacije i protjerivanja hrvatskog stanovni\xc5\xa1tva od strane srpskih postrojbi prestaju sa djelovanjem. _NEWLINE_ _NEWLINE_Sredinom 1994. godine u progonstvu se osniva HNK "Hasi\xc4\x87i" , od strane \xc4\x8dlanova i djelatnika "Mladosti" i "ONK Hasi\xc4\x87", te uzima plavu boju za dresove. Klub uspijeva registrirati dvadesetak igra\xc4\x8da iz biv\xc5\xa1a dva kluba, te je dobivena i kupljena \xc5\xa1portska oprema. Prvo nastupa na nekoliko turnira, a potom se u sezoni 1994./95. uklju\xc4\x8duje u Prvu ligu Herceg-Bosne - Posavska skupina. Zbog nemogu\xc4\x87nosti igranja u Hasi\xc4\x87ima, utakmice igraju u Domaljevcu, a treniraju u Baziku, u samoj blizini boji\xc5\xa1ta. _NEWLINE_ _NEWLINE_Daytonskim sporazumom Donji Hasi\xc4\x87 i Gornji Hasi\xc4\x87 su pripali Republici Srpskoj, te klub prestaje sa djelovanjem na prijelazu 1995. i 1996. godine.  _NEWLINE_ _NEWLINE_U kolovozu 2006. godine, nakon djelomi\xc4\x8dnog povratka, dolazi do obnoviteljske skup\xc5\xa1tine kluba, sada pod nazivom NK "Hasi\xc4\x87i" - Donji i Gornji Hasi\xc4\x87, te se ure\xc4\x91uje nogometno igrali\xc5\xa1te, ali klub i dalje ne sudjeluje u natjecanjima.'